Sherly Tjoanda

Sherly Tjoanda ( ) iku pulitikus Indonésia. Ing pemilihan gubernur Maluku Utara 2024, dhèwèké nyalon dadi calon gubernur kanggo ngganti bojoné, Benny Laos, sing tilar donya amarga kacilakan ''speedboat'' sing mbledhos tanggal 12 Oktober 2024.  Pencalonan iku dikancani déning Sarbin Sehe minangka calon wakil gubernur lan disengkuyung déning wolung parté pulitik. 

 Urip pribadi 
Sherly Tjoanda iku wong wadon turunan Tiyonghowa Maluku saka Kutha Ambon sing lair tanggal 8 Agustus 1982.   Ing tanggal 28 Mèi 2005, Sherly rabi karo Benny Laos lan pinaringan telung anak, yaiku Edbert (lair 11 Maret 2006), Edelyn (lair 18 April 2007), lan Edrick (lair 8 Juli 2009). 

Sherly Tjoanda iku agamané Katulik , lan kapilih dadi wakil saka kabèh kepala dhaérah Katolik  ing palantikan kepala dhaérah bebarengan ing saindhenging Indhonésia tanggal 20 Februari 2025. 

 Pawiyatan 
Sherly ngrampungake pendidikan sarjana ing Universitas Petra Surabaya jurusan Manajemen Bisnis Internasional. Dhèwèké banjur nerusaké kuliah ing program gelar ganda ing Universitas Inholland, Walanda, lan lulus ing taun 2004.

 Karir 
Saliyané aktif ing wewewngkon sosial lan pulitik, Sherly uga njabat minangka Ketua Yayasan Bela Peduli, sing melu mènèhi réwang  kanggo bocah yatim lan masyarakat sing ora nduwé. Dhèwèké uga dadi Ketua Dewan Pimpinan Daerah (DPD) Himpunan Petani Indonesia (HKTI) Provinsi Maluku Lor sing duwé paraga kanggo ngrembakané sektor tani lan kesejahteraan para tani.

Minangka bojoné pulitikus, Sherly kerep mèlu bojoné ing macem-macem kagiyatan kampanye lan sosial. Dhèwèké uga ditepungi cedhak karo masarakat lan aktif nyengkuyung macem-macem program sing disedhiyakaké bojoné. Sawisé tilaré Benny Laos, wolung parpol sing sadurungé nyengkuyung pasangan iku ngusulaké Sherly dadi calon gubernur ing pamilihan gubernur Maluku Lor 2024.

Panyengkuyung iku diwenehaké amarga Sherly dianggep nduwèni visi lan semangat sing cocog karo almarhum bojoné. Saiki Sherly Tjoanda wis dadi tokoh wigati ing pulitik Maluku Lor, kanthi pangajab bisa nerusaké kiprahé bojoné.

 Gladri 

 Réferènsi 

Kategori:Tokoh Maluku
Kategori:Pulitikus Indonésia
Kategori:Lair 1982
Kategori:Wong urip